José Rodríguez Faílde

José Rodríguez Faílde, nado en Carracedo (A Peroxa) en 1887 e finado nos Peares en 1958.

 Traxectoria 
Emigrou a Cuba onde traballou como xornalista e foi propietario da revista El Industrial (1912) e colaborou en Galicia, La Patria Gallega. Retornou a Galicia en 1917,Galicia, 14-4-1917, p. 13. desde onde enviou colaboracións para Eco de Galicia e O Tio Marcos d'a Portela e o ano seguinte crónicas para a revista Galicia. En maio de 1918 foi elixido presidente da Sociedad de Agricultores de Carracedo.La Voz de Galicia, 13-5-1918, p, 2. Volveu marchar a Cuba en 1920,Galicia, 17-7-1920, p. 16. e colaborou en Eco de Galicia, Heraldo de Galicia (onde publicou un poema en galego) e España Nueva. Foi secretario da sociedade Naturales de la Peroja da Habana.La Región, 27-7-1927, p. 1. Retornou definitivamente a mediados dos anos vinte e instalouse en Ourense, foi dono dun quiosque-libraría que non vendía prensa de dereitas. Colaborou en La RegiónLa Región, 9-4-1927, p. 1. e La Zarpa. Na República militou no Partido Republicano Radical Socialista, do que foi elixido bibliotecario da xunta executiva de Ourense que presidía Jacinto Santiago en xaneiro de 1933.El Pueblo Gallego, 18-1-1933, p. 8. Coa folga xeral revolucionaria de 1934 foi detido o 8 de outubro "por berros subversivos"La Región, 13-10-1934, p. 3. e instruíuselle unha información militar que foi sobresida, polo que saíu en liberdade o 20 dese mes. Simpatizante de Azaña, afiliouse a Izquierda Republicana.

Co golpe de Estado do 18 de xullo de 1936 uns falanxistas queimáronlle o quiosque e deixaron as cinzas na porta da súa casa. Agochouse, pero foi detido en Carracedo o 13 de xaneiro de 1937, acusado de "significado comunista y elemento de enlace del Socorro Rojo Internacional". Xulgado en Ourense con Vicente Bouso Cuñado, Antonio Bouso Iglesias e Pilar Rodríguez Faílde, foi condenado a prisión. Ingresou en prisión o 27 de xaneiro e abríronlle expediente de incautación de bens en febreiro.La Región,  6-2-1937, p. 2. Pasou polas cadeas de Celanova, Cumial, Oseira, Valladolid e Padrón. Saíu en liberdade provisional en 1941. Ofrecéronlle un posto como quiosqueiro na Rúa do Paseo pero negouse a vender a prensa da época. Traballou como contable nunha fábrica no barrio da Ponte, contraeu o tifo e deixou o posto. Exerceu de mestre en Carracedo durante un ano e outro en Mirallos, pero foi denunciado e tivo que abandonar o seu posto de traballo. Enfermo e incapacitado para traballar a terra, morreu aos 71 anos. Foi soterrado no cemiterio de Casdavil.

 Obras 
 Armonías, A Habana, 1921.

 Vida persoal 
Casou con Camila Toral e foi pai de América, Emilio, Luz Esther e Josefa Rodríguez Toral.

 Notas 

 Véxase tamén 
 Ligazóns externas 
 o blog do meu avó

Categoría:Galegos de Cuba
Categoría:Escritores de Galicia en lingua castelá
Categoría:Xornalistas de Galicia
Categoría:Represaliados polo franquismo
Categoría:Nados na Peroxa
Categoría:Nados en 1887
Categoría:Finados en 1958